Assosiointineuvoston päätös N:o 5/71, väliaikaisen sopimuksen liitteessä 5 olevan I luvun määräysten soveltamiseksi tarkoitetusta Turkin "alkuperätuotteiden" käsitteen määritelmästä



Virallinen lehti nro L 197 , 01/09/1971 s. 0011

Suomenk. erityispainos Alue 2 Nide 1 s. 0028

Ruotsink. erityispainos Alue 2 Nide 1 s. 0028



ASSOSIOINTINEUVOSTON PÄÄTÖS N:o 5/71, Väliaikaisen sopimuksen liitteessä 5 olevan I luvun määräysten soveltamiseksi tarkoitetusta Turkin "alkuperätuotteiden" käsitteen määritelmästä ASSOSIOINTINEUVOSTO, joka ottaa huomioon Euroopan talousyhteisön ja Turkin assosiointisopimuksen, ottaa huomioon väliaikaisen sopimuksen ja erityisesti liitteessä 5 olevan 16 artiklan, sekä katsoo, että ottaen huomioon väliaikaisen sopimuksen 18 ja 19 artiklan määräykset, maataloustuotteisiin sekä tuotteisiin, jotka on tuotu yhteisöön yhteisen maatalouspolitiikan toteuttamisesta aiheutuneiden erityissäännösten nojalla, ei voida soveltaa liitteessä 5 määrättyä etuusmenettelyä, elleivät ne täytä mainitun sopimuksen 1 ja 2 artiklassa tarkoitettuja edellytyksiä, lukuun ottamatta joitakin tuotteita, joiden osalta vaaditaan, että ne on kokonaan tuotettu Turkissa, etuusmenettelyä sovelletaan edellä olevassa kappaleessa tarkoitettuihin tuotteisiin, jos ne lisäksi ovat Turkin alkuperätuotteita, ja ottaen huomioon pyrkimys edistää turkkilaisten maataloustuotteiden markkinointia, Turkin "alkuperätuotteet"-käsite ei sisällä tuotteita, jotka on saatu jalostamalla tai käsittelemällä maahantuotuja maataloustuotteita; sen sijaan on tärkeää, jotta jalostusteollisuus ei häiriintyisi, ottaa huomioon, että kotimaisten tuotteiden jalostuksessa tai käsittelyssä toissijaisesti käytetyt maahantuodut tuotteet eivät estä saatujen tavaroiden pitämistä alkuperätuotteina, ON PÄÄTTÄNYT SEURAAVAA: 1 artikla Väliaikaisen sopimuksen liitteessä 5 olevan I luvun soveltamiseksi Turkin "alkuperätuotteina" pidetään: a) Turkissa korjattuja kasvituotteita, b) Turkissa syntyneitä ja kasvatettuja eläviä eläimiä, c) Turkissa kasvatetuista elävistä eläimistä saatuja tuotteita, d) Turkissa harjoitetusta metsästyksestä ja kalastuksesta saatuja tuotteita, e) turkkilaisten alusten merestä kalastamia tuotteita, f) Turkissa a-e alakohdassa mainituista tuotteista jalostamalla tai käsittelemällä saatuja tavaroita, vaikka niiden jalostuksessa olisikin toissijaisesti käytetty muita tuotteita, niiden alkuperästä riippumatta. 2 artikla Tämän päätöksen selittävät huomautukset ovat sen erottamaton osa. Tehty Brysselissä 1 päivänä syyskuuta 1971. Assosiointineuvoston puolesta Puheenjohtaja Z. MÜEZZINOGLU SELITTÄVÄT HUOMAUTUKSET 1 Huomautus Ilmaisulla "Turkissa" tarkoitetaan myös aluevesiä sekä avomerellä toimivia aluksia, mukaan lukien "tehdasalukset", joilla niiden kalastustuotteita jalostetaan tai käsitellään, jos ne täyttävät kaikki 4 huomautuksessa tarkoitetut edellytykset. 2 Huomautus Määritettäessä, onko tuote Turkin "alkuperätuote", ei ole tarpeen todeta sitä, ovatko tämän tuotteen valmistukseen käytetyt energiatuotteet, laitteet, koneet ja työkalut peräisin kolmansista valtioista. 3 Huomautus Maataloustuotteiden alkuperää määritettäessä mahdollisia pakkauksia ei oteta huomioon. 4 Huomautus Ilmaisua "turkkilaiset alukset" sovelletaan ainoastaan aluksiin: - jotka on merkitty tai ilmoitettu Turkin alusrekisteriin, - jotka liikennöivät Turkin lipun alla, - joista vähintään puolet on Turkin kansalaisten tai sellaisen yhteisön omistuksessa, jonka kotipaikka sijaitsee Turkissa ja jonka johtaja tai johtajat, hallituksen tai hallintoneuvoston puheenjohtaja ja näiden toimielinten jäsenten enemmistö ovat Turkin kansalaisia ja lisäksi, henkilöyhtiöiden tai sellaisten pääomayhtiöiden osalta, joiden vastuu on rajoitettu, jonka pääomasta vähintään puolet kuuluu Turkille tai Turkin julkisille laitoksille tai kansalaisille, - joiden päällikkö ja päällystö on kokonaisuudessaan Turkin kansalaisia, ja - joiden miehistöstä vähintään 75 prosenttia on Turkin kansalaisia. 5 Huomautus Valmistuksessa "toissijaisesti käytettyinä" pidetään tuotteita, joiden määrä ei ole suurempi kuin 10 prosenttia päätöksen 1 artiklan a-e alakohdassa tarkoitetuista tuotteista. >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>